# Eren Keskin

Eren Keskin (Bursa, 24 d'abril de 1959) és una advocada i activista de drets humans turca d'ascendència kurda. És vicepresidenta de l'Associació de Drets Humans turca (İHD) i ex-presidenta de la delegació d'Istanbul. Fou cofundadora del projecte "Ajuda legal per a dones violades o abusades per les Forces de seguretat nacionals”, per a exposar els abusos que patien les dones en presons turques. Fou arrestada, empresonada i objecte de nombrós litigis en relació a les seves activitats en favor dels drets humans.
L'any 1995 fou empresonada per les seves activitats i adoptada per Amnistia Internacional com a presonera de consciència. L'any 2002 fou acusada per la Seguretat Estatal de Turquia d'"ajudar i instigar" el PKK per haver defensat l'ús de la llengua materna dels kurds a Turquia. El març de 2006, un tribunal turc la sentencià a presó durant 10 mesos per haver insultat a l'exèrcit turc. La condemna fou convalidada a una multa de 6000 noves lires turques, la qual rebutjà a pagar. Entre 2013 i 2016 fou editora en cap del diari Özgür Gündem per la que fou condemnada a un total de 7 anys i 6 mesos. El març de 2018 fou sentenciada a 5 anys i 3 mesos de presó per haver insultat al president i uns altres 2 anys i 3 mesos per haver "degradat la turquietat, la República, les institucions i els òrgans de l'Estat", segons l'article 301 del Codi Penal turc.

## Premis

L'any 2004 rebé el premi Aachen de la Pau "pels seus esforços coratjosos i activitats pels drets humans". L'any 2005 li fou atorgat Premi Theodor Haecker al Valor Cívic i Integritat Política. L'any 2018 rebé el Premi de la Societat Civil d'Helsinki, del Netherlands Helsinki Committee, per la seva feina basada en i en contribució al llegat dels Principis d'Helsinki.

## Referències

* ↑ «Biography of Eren Keskin» (en anglès). CultureOfPeace.com. [Consulta: 17 agost 2009].
* ↑ «Turkey: Death threats/Fear for safety Eren Keskin and Osman Baydemir» (en anglès). Amnistia Internacional, 10-04-2001. Arxivat de l'original el 2009-08-09. [Consulta: 11 març 2019].
* ↑ «Eren Keskin'e PKK soruşturması» (en turc). Radikal.com.tr, 02-04-2002. Arxivat de l'original el 27 novembre 2004. [Consulta: 11 març 2019].
* ↑ Mouradian, Khatchig. «Against all odds, an Interview with Eren Keskin» (en anglès). Zmag.org, 05-04-2006. Arxivat de l'original el 16 d’abril 2013. [Consulta: 11 març 2019].
* ↑ «Turkey: Ms. Eren Keskin's kafkaesque judicial harassment» (en anglès). FIDH.org, 20-06-2018. [Consulta: 11 març 2019].
* ↑ «Eren Keskin and Reyhan Çapan Sentenced to 7.5 Years in Prison» (en anglès). Bianet.org, 30-03-2018. [Consulta: 11 març 2019].
* ↑ «Aachen Peace Award» (en anglès). Aachener-friedenspreis.de, 2004. Arxivat de l'original el 16 febrer 2009. [Consulta: 11 març 2019].
* ↑ «Interview with Eren Keskin» (en anglès). Quantara.de. [Consulta: 11 març 2019].
* ↑ «Helsinki Civil Society Award 2018 Goes to Eren Keskin - Netherlands Helsinki Committee» (en anglès). Netherlands Helsinki Committee, 14-03-2018. [Consulta: 11 març 2019].

## Enllaços externs

* Solidaritat amb Erin Keskin (anglès)
* Entrevista Arxivat 2008-03-26 a Wayback Machine. a Amnesty Journal, abril 2003 (alemany)
* Entrevista a Quantara, 2005 (alemany)
* CultureOfPeace.com - Biografia (anglès)